KUMPULAN PANTUN KLASIK MINANGKABAU
1#
Ditiliak galang rang Koto Gadang
Bari baukia tampuak manggih
Dibawo nak rang Koto Tuo
Naiak daripado anak janjang
Mangaji daripado alif
mambilang daripado aso
2#
Cikarau di hulu aia
Diambiak sado nan mudo
Utang lamo alun dibayia
Nan baru katibo pulo
3#
Kayu kalek madang di lurah
Ditarah lalu diampaikan
Hati lakek pandang ‘lah sudah
Di Allah balun basampaikan
4#
Pancaringek jo Batang Kapeh
Tumbuah sarumpun jo batang dadok
Duri nan tumbuah tiok tangkai
Tampuo basarang tantang baniah
Ingek2 nan di ateh
Nan di bawah kok maimpok
Tirih kok datang dari lantai
Galodo kok datang dari hilia
5#
Dicampak batang cubadak
Dirandang daun ampaleh
Talang dipatah-patah
Sikujua dalam parahu
Tagak nan indak tasundak
Malenggang nan indak tapampeh
Tabalintang patah
Tabujua lalu
6#
Tidak alu sa-alu nangko
Alu tasanda di tabiang
Kok tasanda di batuang
Buliah disaok jo daun tabu
Tidak malu samalu nangko
Malu tacoreang di kaniang
Kok tacoreang di pungguang
Buliah disaok-i jo baju
7#
Ba’alah padi den nangko
Disiang tidak tasiang
Tiok disiang taganang juo
Ba’alah hati den nangko
Dirintang tidak tarintang
Tiok dirintang takana juo
8#
Dari subaliak ka sabalah
Dikili lai tapi kain
Bajaik tantang kapalonyo
Sudahlah untuang takadia Allah
Dirintang bana jo nan lain
Adiak kanduang takana juo
9#
Anak salimang salimbado
Kurang aso tigo puluah
Jan namuah dirintang mato
Mato mambao binaso tubuah
10#
Kok dikili bana tapi kain
Bagubah baukia pulo
Kain tanunan Sutan Palangai
Kok dicari bana jo nan lain
Saroman indak sarupo
Sarupo indak saparangai
11#
Kok mandi badan bak kini
Mandi ka lubuak urang Canduang
Bakusuak jo limau kapeh
Kok mati badan bak kini
Manangih tanah manganduang
Mukasuik hati alun lai lapeh
12#
Ampek angkek anak Cubadak
Kaduo Kampuang Pulasan
Ka kida ka Pakan Labuah
Bak api mamakan dadak
Di lua tidak mangasan
Di dalam hancua luluah
13#
Koto Sabab madok ka Tiku
Tiku maadok Koto Tangah
sadang indak sabalah dulu
nantikan sajo garak Allah
14#
Ramo-ramo si kumbang jati
Hinggok di rantiang madang kalek
Patah tumbuah hilang baganti
Pusako jawek bajawek
15#
Balaia biduak ka Pagai
Mambao muatan lado mudo
Di lahia kito bacarai
Di batin batamu juo
16#
Tinggi bukik dapek didaki
Lurah dalam bakalo-kalo
Urang ulik dapek dinanti
Urang anggan apo kadayo
17#
Kain batiak tabang mangirok
Unduang-unduang anak rang Bayang
Tampak Adiak darah tasirok
badan bak raso bayang-bayang
18#
Mulo diracik batimbalau
Jamua nan lapeh ka tapian
Sapakiak bunyi rang maimbau
Denai bagaluik jo rasian
19#
Taratak kotonyo tinggi
Di ujuang tanjuang babelok jalan
Sayang di anak lacuik-lacuik-i
Sayang di kampuang tingga-tinggakan
20#
Duo tigo toko di Padang
Sabuah sajo toko basi
Duo tigo bungo nan kambang
Sabuah sajo nan di hati
21# Putuih tali alang-alang Cabiak nan tantang bingkai Iduik usah mangapalang Indak kayo barani pakai
22# Dendang duo dendang tigo Pacah pariuak parandangan Bia makan bia tido Asa duduak bapandangan
23# Kalau den raso rigo-rigonyo Mandi di tabek lah den ba’a Mandi bakusuak daun pulai Iyo rang Canduang Bukittinggi Katigo urang Ampek Angkek Kok den raso nan bak nangko Mati ketek lah den ba’a Saheto kapan ’lah sampai Sajangka tanah ’lah jadi
24# Sajak den bagubalo itiak Ka Bayang‚ lah den dakikan Indak den ka Pulau lai Sajak den bacarai jo Adiak Sumbayang ’lah den antikan Indak den ka surau lai
25# Kalam ’lah hari di Simabua Kudo ’lah lakek palanonyo Baranti sampai siang hari Kalau dinanti lamo bana Samalam maik dalam kubua Tibo malaikaik ka mananyo Bukannyo jawek nan tabari Kasiah tak sampai nan takana
26#
Aua ditanam batang tumbuah
Tumbuah di parak si gumanti
Asa lah hati samo sungguah
Kariang lautan kito nanti
27#
Lah masak padi rang Koto
Diambiak ka galu-galu
Tak buliah digatok lai
Tasasak padang ka rimbo
Taantak ruweh ka buku
Tak dapek maandok lai
28#
Tahan lukah dalam sawah
Kok ditahan jan dianjak
Kok dianjak ka tanah bato
Kato samulo jan diubah
Kok diubah jan diansak
Kok diansak badan binaso
29#
Alhamdu di surek nahu
Dibaco khatib si Nur Alam
Di baliak Padang Siro
Sadang di dunia alun tantu
Di akhirat wallahu ‘alam
Musim pabilo kabasuo
30#
Mandi ka lubuak maralian
Dapeklah udang tali-tali
Mabuak dek untuang parasaian
Patang disangko pagi hari
31#
Saudah balikan tuduang
Dibao anak ka tangah sawa(h)
Cincin sudah jari lah kuduang
Inai tagiliang kuku lah tangga
32#
Hujan nan indak labek amek
Taganang aia di tuturan
Sakik nan indak sangek amek
Lakek di lapiak katiduran
33#
Sarikayo makan jo tapai
Makanan anak punai tanah
Nan kayo mukasuik sampai
Nan bansaik karam di tangah
34#
Urang Padang pai ka rimbo
Maambiak rotan dibalah-balah
Cinto surang molah ambo
Bak pisau tajam sabalah
35#
Api-api tabang ka dusun
Tibo di dusun sampai ka banto
Indak mati kanai racun
Mati digeleang suduik mato
36#
Ditabang batuang ka Sasak
Labiahnyo ka papan tundo
JIkok dilabiahi ancak-ancak
Jikok dikurangi sio-sio
37#
Salasiah ambiak dalam peti
Diambiak lalu dibantunkan
Kasiah baramuak dalam hati
Sayang dek malu mangatokan
38#
Alang-alang si Malin Deman
Bari baikua bakapalo
Siang digilo angan-angan
Malam dimabuak mimpi pulo
39#
Urang manubo bada balang
Tubo disimpan dalam peti
Aso hilang duo tabilang
Itulah adat laki-laki
40#
Urang Silungkang mambao kapeh
Urang Bantam mambao aia
Nan mancancang nan mamampeh
Nan bautang nan mambayia
41# Lubuak banamo tali-tali Ditubo anak rang Ulakan Musuah pantang dicari-cari Basuo pantang diilakkan
42# Hilia kureta nan barantai Baranti tantang Batu Basa Banyak urang nan marasai Tibo di ambo tapek bana
43# Koto Lansek jo Balai Salasa Lah sakabek mambali siriah Alah dapek mangko manyasa Daulu cameh tak ka buliah
44# Badarun tabuang tambuko Tabang marahab ateh balai Satahun tidak basuo Satapak tidak bacarai
45# Dikali-kali urek pandan Dikali lalu ditimbuni Dikaji-kaji untuang badan Dikaji lalu ditangisi
46# Pitalah jo Bungo Tanjuang Katigo jo Gunuang Rajo Tidak salah Bundo manganduang Salah di badan buruak pinto
47# Bangkahulu pasanyo langang Dek suka tampek mambali Dahulu badan den sanang Kini bak raso jadi kuli
48# Pado sipuluik urang Koto Elok padi Koto Tangah Pado hiduik baputiah mato Elok mati bakalang tanah
49# Kayu kalek madang di lurah Ditarah lalu diampaikan Hati lakek pandang ‘lah sudah Di Allah balun basampaikan
50# Karuah nan bak kuah sipuik Janiah nan bak kuah balam Hati ‘lah bak rumin kusuik Bak banang dilando ayam
51# Gadang aia Sungai Panuah Hanyuik sagalo daun-daun Carai babulan lai mambunuah Kunun carai batahun-tahun
52# Urang Padang lalu barampek Tapijak kaki kainnyo Nan hilang indak ka dapek Cari nan lain ka gantinyo
53# Salasiah puan di Koto Tujuah Tumbuah sarumpun jo marapalam Kasiah ditanam balun tumbuah Iman bakucak siang malam
54# Tampak nan dari Tanjuang Pati Tabukak tambang di Kinandam Kasiah maracun dalam hati Mambao pinyakik rindu dandam
55# Cincin akiak banamo akiak Tagelang-gelang ateh atok Lah pueh mato mancaliak Tangan nan indak dapek mangakok
56# Panto nan alah tapantokan Bapantang balimau puruik Kato nan alah takatokan Bapantang diganjua suruik
57# Banta dahulu banta Kuantan Banta kini lain ruponyo Sasa dahulu pandapatan Sasa kudian indak paguno
58# Pamato jatuah ka rumpuik Jatuah ka rumpuik si bilang-bilang Sungguah di mato alah lupuik Namun di hati indak ka hilang
59# Urang Siam pulang ka Siam Basuntiang bungo kacubuang Urang haniang disangko diam Bagai guntiang makan di ujuang
60# Rumah gadang babandua perak Diukia anak rajo-rajo Tagang indak kandua pun indak Manga-nyo tali putuih sajo
61# Sungai Panuah aia batumbuak Babelok jalan ka Alai Angan lalu paham tatumbuak Di ma kusuik kan salasai
62# Disakah indak tasakah Ditutuah sambia balari Ditagah indak tatagah Dilapeh jo ibo hati
63# Kok Adiak mandi dahulu Bakusuak jo daun lado Kok Adiak mati dahulu Nantikan ambo di sarugo
64# Kayu kalek tumbuah di tabiang Baurek babaniah tidak Ubek jauah pinyakik hampiang Panawa sasuai tidak
65# Apo dirandang di kuali Bareh subarang tigo sayak Apo dipandang pado kami Ameh kurang guno pun tidak
66# Hari patang tali tarantang Tangkok badak di Turawan Isuak datang kini datang Aden indak mamiliah lawan
67# Apo guno cipuik lai Cipuik lah barangkai-rangkai Apo guno hiduik lai Hiduik ka bacamin bangkai
68# Kain palakaik baragi suto Tanunan anak rang Kubang Awak bansaik ati paibo Awak tasisiah samo gadang
69# Jelo bajelo tali pukek Randam barandam tali lampuang Mulo basuo pandang ‘lah lakek Dandam barulam dalam jantuang
70# Taratak di hari pakan Banyak urang bajulo-julo Taragak usah bapasan Dalam mimpi kito basuo
71# Kamumu di dalam samak Jatuah sahalai salaronyo Meski ilimu satinggi tagak Indak sumbayang apo gunonyo
72# Babunyi tabuah rang Lawang Babunyi manjalang luhua Apo katenggang kabau jalang Rumpuik kasiak kubangan tuhua
73# Abang dahulu mangko kamat Takabia mangko sumbayang Bacarai Allah jo Muhammat Baru bacarai kasiah sayang
74# Pisau sirauik panjang hulu Ambiak pangarek duri rotan Diam di lauik ‘lah dahulu Samantaro pulau balarangan
75# Den sangko bulek daun nipah Kironyo picak bapasagi Den liek lipek tak barubah Lah dikambang tak elok lai
76# Urang Sumpu bajalan malam Singgah sabanta di Kurinci Balum tantu biduak ka karam Manga nangkodoh kadiganti
77# Solok Salayo cawan pinggan Ambiak patungkek batang padi Harok dek elok cayo bulan Lampu rumah dipadam
78# Bukik putuih jalan ka Padang Den randang jaguang den hangusi Hukum putuih badan tabuang Den pandang kampuang den tangisi
79# Puyuah nak urang Koto Nopan Bao bapikek lah dahulu Guruah kok indak jadi hujan Bumi jo langik dapek malu
80# Banyak hari babilang hari Indak saelok hari Juma’aik Banyak nabi babilang Nabi Indak saelok Nabi Muhammaik
81# Singkarak kotonyo tinggi Sumaniak mandado dulang Awan bararak denai tangisi Badan nan jauah dirantau urang
82# Anak tiuang ateh rambutan Babuni batungkek paruah Sapantun ajuang di lautan Datang angin batulak jauah
83# Tarangan parang jo malarai Dayang-dayang mamangku puan Angan-angan salamo carai Bayang-bayang disangko Tuan
84# Lai ditimbo nan bak udang Tidak karuntuang dalam rimbo Lai dicinto nan bak urang Tidak ka untuang apo kadayo
85# Cubadak duo gantuang Sabuah panggulai maco Baru takana pado untuang Tidua batilam aia mato
86# Bacincin partamo akiak Dibari parmato dulang Kok ingin kami di Adiak Adiak di dalam tangan urang
87# Kambang ‘lah bungo ribu-ribu Talatak di ateh papan Tidak kuaso manangguang rindu Kirimkan racun kadimakan
88# Mandaki tabiang si Rimbun Batusangka hilalang mati Manangih dalam kalumun Kusuah kasah manahan hati
89# Pacah cawan ditimpo cawan Ditimpo jo balimbiang Hati nan buliah kami tahan Mato jo apo kadidindiang
90# Hari sadang waktu luhua Ditimpo jo balimbiang Tujuah hari di dalam kubua Kasiah sayang takana juo
91# Antaro Kaliang jo Malako Bamban di sinan ditinggakan Antaro kaniang dengan mato Dandam di sinan ditinggakan
92# Daun tarap di ateh bukik Tampek manjamua buah palo Harap ambo bukan sadikik Sabanyak rambuik di kapalo
93# Dahulu barambuik panjang Kini barambuik singgang bahu Dahulu bakasiah sayang Kini bak cando tidak tahu
94# Bukan rakik sajo nan buluah Buluah sarik sarumpun tigo Bukan pinyakik sajo nan mambunuah Dandam birahi mambunuah pulo
95# Lubuak Basuang tabiangnyo tinggi Ikan dijalo tajilapak Duduak bamanuang Tuan kini Pamenan mato tidak tampak
96# Anak kuak di ateh sakek Mamakan buah ringan-ringan Kato siapo tak ka dapek ’Lah hinggok di tapak tangan
SUMBER-SUMBER:
- Oriental Manuscript Leidse Universiteit Bibliotheek, Cod. Or. 5925, ( pantun No. 87,88, 89, 90, 91, 92, 93, 94, 95, 96).—Beberapa perubahan pada ejaan.
- Tijdschrift Voor Indische Taal-, Land-, en Volkenkunde/1875/21/hal. 493, 503, 509, 511, ( pantun No. 82, 83,84, 85, 86)—Beberapa perubahan pada ejaan
- http://sukapusing.multiply.com/journal/item/81
min_Latn tha_Thai min_Latn sun_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn ind_Latn min_Latn min_Latn tha_Thai min_Latn min_Latn min_Latn min_Latn min_Latn min_Latn min_Latn min_Latn tha_Thai min_Latn min_Latn min_Latn bjn_Latn min_Latn min_Latn min_Latn bjn_Latn tha_Thai smo_Latn min_Latn min_Latn min_Latn min_Latn min_Latn min_Latn min_Latn tha_Thai min_Latn ind_Latn min_Latn min_Latn ind_Latn min_Latn tha_Thai min_Latn min_Latn min_Latn min_Latn min_Latn min_Latn tha_Thai pag_Latn min_Latn min_Latn min_Latn tha_Thai min_Latn min_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai sun_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn bjn_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn scn_Latn min_Latn tha_Thai min_Latn min_Latn min_Latn min_Latn min_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn kac_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn min_Latn min_Latn tha_Thai min_Latn min_Latn min_Latn min_Latn bjn_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn min_Latn tha_Thai min_Latn min_Latn min_Latn swh_Latn tha_Thai min_Latn min_Latn min_Latn min_Latn tha_Thai min_Latn min_Latn ind_Latn min_Latn tha_Thai min_Latn zsm_Latn min_Latn min_Latn tha_Thai min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn zsm_Latn zsm_Latn eng_Latn